stanford-oval/wikipedia huggingface dataset:
הילה עופר
ביוגרפיה

עופר גדלה בכפר סבא, אביה מהנדס אלקטרוניקה ואמה עבדה בספארי ברמת גן, בנעוריה התאמנה בהתעמלות מכשירים ואף השתתפה בתחרויות בתחום, אחרי כן עסקה בריקוד והייתה בלהקת בת דור, בתיכון למדה בתלמה ילין ובצבא שירתה כמדריכת קלעים, היא בוגרת הסטודיו למשחק ניסן נתיב.
בין השנים 2002–2003 שיחקה בתיאטרון הבימה, לאחר מכן בתיאטרון שיחקה בתפקיד אולה המזכירה במחזמר "המפיקים".
היא גילמה מתנדבת בקיבוץ בסרט "אדמה משוגעת", בסרט החרדי "מלאכיות בלבן" הופיעה כמנהלת מתפרה.
היא שיחקה את אחד התפקידים הראשיים בסדרה "לא הבטחתי לך", ששודרה ב-yes. נוסף על כך, היא הופיעה בסדרות הטלוויזיה "האלופה", "אולי הפעם" ו"זנזורי".
היא שיחקה בסרטי הסטודנטים "מקום אחר" ו"גולם".
היא שימשה כפרזנטורית של חברת האופנה למידות גדולות "אשה אשה".
מעבירה סדנאות לעמידה מול קהל.
ה'ק"ם

ה'ק"ם (5140)  היא שנה עברית  אשר  החלה ביום א' בתשרי, אור ל-12 בספטמבר 1379 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 1380. שנה מסוג בשה, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
היטומי אוברה

זהו שם יפני; שם המשפחה הוא .
היטומי אוברה (ביפנית: 小原日登美; באנגלית: Hitomi Obara; ‏נולדה ב־4 בינואר 1981) היא מתאבקת יפנית בסגנון חופשי במשקל 48 ק"ג, האלופה האולימפית (לונדון 2012) ו-8 פעמים אלופת העולם (2000, 2001, 2005 - 2008, 2010 ו-2011). נחשבת לאחת המתאבקות הגדולות בכל הזמנים.
ביוגרפיה

אוברה נולדה בהאצ'ינוהה במחוז אאומורי. היא קפטן בצבא יפן.
ה'ק"ז

ה'ק"ז (5107)  היא שנה עברית  אשר  החלה ביום א' בתשרי, אור ל-18 בספטמבר 1346 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 1347. שנה מסוג בחג, איננה מעוברת, ואורכה 353 ימים. זו שנה רביעית לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'ק"ן

ה'ק"ן (5150)  היא שנה עברית  אשר  החלה ביום א' בתשרי, אור ל-21 בספטמבר 1389 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 1390. שנה מסוג גכה, איננה מעוברת, ואורכה 354 ימים. זו שנה חמישית לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
הוקו חשוף-פנים

| הוקו חשוף-פנים |
| --- | --- |
 הוקו חשוף-פנים
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: הוקיים
סוג:: הוקו
מין:: הוקו חשוף-פנים
שם מדעי
 Crax fasciolata ‏שפיקס, 1825
תחום תפוצה


הוקו חשוף-פנים (שם מדעי: Crax fasciolata) הוא מין של תרנגולאי ממשפחת ההוקיים החי ביערות אמריקה הדרומית. הוא קשור למין הוקו גדול והוא קיבל את שמו עקב פניו החשופות מנוצות.
הוקו זה מצוי בטבע בברזיל, מזרח בוליביה, פרגוואי ובצפון ארגנטינה. הוא מצוי סביב אגן האמזונאס וביערות לחים טרופיים וסובטרופיים וכן בערבות הסראדו ובפנטנל.
תיאור

ההוקו הוא עוף בגודל בינוני. אורכו הממוצע 86-92 ס"מ ומשקלו 2.2 - 2.8 ק"ג. הוא בעל דו-צורתיות זוויגית: הזכר בעל נוצות שחורות כמעט לגמרי, חוץ מאזור השת הלבן. לראשו ציצה שחורה, פניו אפורות חשופות מנוצות ומקורו צהוב ומעוקל מעט. הנקבה, הקטנה ממנו, בעלת גב, כנפיים וזנב חומים, מסורטטים בלבן; ראש וחזה שחורים עם פנים חשופות בצבע לבן; ציצה בעלת נוצות שחורות ולבנות לסירוגין ומקור אפור. אזור הבטן התחתונה והשת של הנקבות ערמוני-חום, והרגליים ורודות.
ההוקים הם קרובים רחוקים של הפסיונים, והם חיים לרוב על הקרקע, אך יכולים לעופף אל הענפים הנמוכים. הם לרוב אוכלי פירות, אך מגוונים גם בזרעים, פרחים וחסרי חוליות שהם מוצאים. מספר אוכלוסיות מבקרות בבריכת מלח, מהם הם לקטים מלחים חיוניים. ההוקים חיים בזוגות או בבדידות, והם מקננים בין העצים בקן מורכב מענפים וזרדים, בו הנקבות מטילות 2 עד 5 ביצים.
ההוקו מצוי בסכנת הכחדה למרות האוכלוסיות הנפוצות שלו, מאחר שהוא נפגע מציד, ובית גידולו המיוער נפגע באזורים רבים, דבר שיפגע באוכלוסיות השונות.
תיאור > תת-מינים

Crax fasciolata fasciolata
Crax fasciolata grayi
Crax fasciolata pinima
הערות שוליים

↑  הוקו חשוף-פנים באתר הרשימה האדומה של IUCN
נקבת ההוקו
האד-יאי

| --- | --- |
חותם האד-יאיחותם האד-יאי
מראה העיר, יוני 2012
מראה העיר, יוני 2012
 מדינה:  תאילנד תאילנד
 מחוז:  סונגלה
 נפה:  האד-יאי
 ראש העיר:  פראי פטאנו
 שטח:  21.00 קמ"ר
 אוכלוסייה:  ‏
  ‑ בעיר:  159,130 (31 בדצמבר 2014)
  ‑ צפיפות:  12,676.05 נפש לקמ"ר (2008)
 קואורדינטות:  7°01′00″N 100°28′00″E﻿ / ﻿7.0166666666667°N 100.46666666667°E﻿ / 7.0166666666667; 100.46666666667 
 אזור זמן:  UTC +7
 www.hatyaicity.go.th
  מפת מיקום  מפה מפורטת   (למפת תאילנד מוגדלת) בנגקוק אודון טהאני צ'יאנג מאי נאקון ראטצ'אסימה סוראט טהאני קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן האד-יאי(למפת תאילנד רגילה) בנגקוק אודון טהאני צ'יאנג מאי נאקון ראטצ'אסימה סוראט טהאני קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן האד-יאי  he tabBackground:;tabBorder:#aaa;defaultTab:0;
האד-יאי (בתאית: หาดใหญ่) היא העיר הרביעית בגודלה בתאילנד, שוכנת בדרום המדינה, בסמוך לגבול עם מלזיה. העיר היא הגדולה במחוז סונגלה, במטרופולין שלה מתגוררים כ-800,000  תושבים, הוא השלישי בגודלו בתאילנד, והגדול ביותר בדרום המדינה.
רבים טועים ומחשיבים את האד-יאי כבירת המחוז, אולם לא כך הדבר, בעיר סונגלה שוכנים משרדי הממשל, והאד-יאי היא מרכז העסקים. שתי הערים סמוכות אחת לשנייה ויוצרות יחד את מטרופולין האד-יאי-סונגלה. שם העיר היא גרסה מקוצרת לשמו בתאית של "פרי-הג'ק"
היסטוריה

עד להקמת מסילת הרכבת לעיר בשנת 1922, הייתה האד-יאי כפר קטן בשם קוק סא-מט צ'ון (Khok Sa-Met Choon), והתגוררו בו ארבעה תושבים בלבד. קו הרכבת הביא לגידול באוכלוסיית הכפר, ותוך זמן קצר הפכה לעיירה קטנה.
תחנת הרכבת הייתה בתחילה כשלושה קילומטרים צפונית לעיר, אך מיקומה הועתק מספר פעמים עקב שיטפונות שפגעו במסילה.
משנת 1922 גדלה אוכלוסיית העיר בהתמדה, בשנת 1935 היה שטח העיר 4.4 קמ"ר והיא קיבלה מעמד של טמבון. במרץ 1949 הועלתה למעמד תסבאן מואנג, ובמאי 1961 הורחב תחום השיפוט שלה ל-8 קמ"ר. באפריל 1977 הורחב תחום השיפוט בשנית ל-21 קמ"ר, ובשנת 1995 למעמד תסבאן נאקון.
ההתקוממות בדרום

כעיר מרכזית בדרום תאילנד, הפכה האד-יאי יעד מועדף לפיגועי טרור על ידי הארגון לשחרור פטני, וארגונים קיצוניים דומים.
ב-3 באפריל 2005 התרחשו בעיר שני פיגועים: האחד בהיפרמרקט מקומי של רשת קרפור, והשני בשדה התעופה המקומי. בפיגועים נהרגו שניים ונפצעו עשרות.
ב-16 בספטמבר 2006 התרחשו בעיר שישה פיגועים בו זמנית, בסה"כ נהרגו ארבעה ונפצעו יותר משבעים.
ב-31 במרץ 2012 התפוצצה מכונית תופת בבית מלון בעיר, בפיגוע נהרגו חמישה ונפצעו מאות.
תחבורה

תחנת הרכבת של העיר, היא תחנה בינלאומית המשמשת את חברת הרכבות הלאומית של תאילנד (SRT), ואת חברת הרכבות המלזית (KTMB). במקביל למסילת הרכבת עוברים הכבישים AH2 ו-AH18, המשתייכים לרשת הכבישים האסייתים.
התחנה המרכזית של האד-יאי, היא מרכז התחבורה הגדול בדרום תאילנד, קווי אוטובוסים יוצאים ממנה למרבית היישובים באזור, וליעדים רחוקים כבנגקוק ונאקון ראטצ'אסימה. מהתחנה יוצאים גם מיניבוסים המתמקדים ביעדים התיירותיים. כלי תחבורה נפוץ נוסף הוא הטוק טוק, מונית בעלת שלושה גלגלים.
נמל התעופה הבינלאומי של העיר מרוחק כתשעה קילומטרים דרומית-מערבית למרכז העיר, ומשרת יעדים פנימיים ובינלאומיים כקואלה לומפור וסינגפור. בתקופת החג' טסים מוסלמים רבים דרך שדה התעופה למכה. השדה מדורג במקום החמישי בעומסו במדינה, בשנת 2011 עברו בו 1,869,113 נוסעים.
דמוגרפיה

בעיר קיים ריכוז בולט של מאלאים-מוסלמים ושל סינים. העיר היא הרביעית בגודלה במדינה, אחרי בנגקוק, נונטבורי ופאק קרט.
חינוך

בעיר שוכנת האוניברסיטה הציבורית אוניברסיטת נסיך סונגלה, האוניברסיטה הגדולה והוותיקה בדרום תאילנד, הקמפוס שוכן במרכז העיר.
בעיר שוכנים גם הקמפוסים של באוניברסיטאות הפרטיות: אוניברסיטת האדיאי, ואוניברסיטת ראמחאמהאנג.
אקלים

כבשאר המדינה, שורר בעיר אקלים טרופי, אקלים חם ולח בעל שתי עונות: העונה הרטובה נמשכת בין החודשים מאי עד דצמבר ומשופעת בגשמי מונסון, העונה היבשה נמשכת מינואר עד אפריל.
| אקלים בהאד-יאי> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בהאד-יאי> ינואר.30.8.21.4.7 | אקלים בהאד-יאי> פברואר.32.5.21.8.3 | אקלים בהאד-יאי> מרץ.34.2.22.5.5 | אקלים בהאד-יאי> אפריל.34.6.23.4.11 | אקלים בהאד-יאי> מאי.33.3.23.8.16 | אקלים בהאד-יאי> יוני.33.1.23.5.13 | אקלים בהאד-יאי> יולי.32.9.23.1.13 | אקלים בהאד-יאי> אוגוסט.32.9.23.3.14 | אקלים בהאד-יאי> ספטמבר.32.2.23.1.18 | אקלים בהאד-יאי> אוקטובר.31.6.23.2.21 | אקלים בהאד-יאי> נובמבר.30.1.22.9.21 | אקלים בהאד-יאי> דצמבר.29.4.22.2.18 | אקלים בהאד-יאי> שנה.31.4.22.85.160 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: המכון המטאורולוגי התאילנדי
הערות שוליים

↑  נתון המתייחס לתחום השיפוט של העירייה, מתוכם 20.50 קמ"ר אדמה ו-0.50 קמ"ר מים.
↑  האקלים בהאד-יאי באתר המכון המטאורולוגי התאילנדי
| --- | --- |
בקרת זהויות :  NLI: 987007557790305171  GND: 4415782-4  LCCN: n84037436  MusicBrainz: 40e9a820-b899-4e60-beeb-5673df658bf6  VIAF: 125534965   WorldCat (עם VIAF): 125534965
ההתחלפות

| --- | --- |

 בימוי:  ערן קולירין
 הופק בידי:  ערן קולירין, אילון רצ'קובסקי, קארל באומגרטר
 תסריט:  ערן קולירין
 עריכה:  אריק להב ליבוביץ
 שחקנים ראשיים:  רותם קינן שירילי דשא דב נבון שרון טל
 מוזיקה:  גיל תורן
 צילום:  שי גולדמן
 מדינה:  ישראל, גרמניה 
 הקרנת בכורה:  3 במאי 2012
 משך הקרנה:  95 דקות
 שפת הסרט:  עברית
 סוגה:  סרט דרמה 
 תקציב:  9,725,000
 הכנסות:  190,000
 פרסים:  פרס השחקן הטוב לרותם קינן במסגרת פסטיבל הסרטים הבינלאומי חיפה, אוקטובר 2012. פרס "פיפרסקי" של ארגון המבקרים בפסטיבל סן פרנסיסקו. ציון לשבח בפסטיבל זגרב. ציון לשבח בפסטיבל בלגרד.
 דף הסרט ב־IMDb
 
רותם קינן ושרון טל
רותם קינן ושרון טל
"ההתחלפות" הוא סרט קולנוע ישראלי שכתב וביים ערן קולירין, והוקרן בבתי הקולנוע בישראל בשנת 2012.
עלילה

הסרט מספר על זוג רגיל: עודד - דוקטורנט לפיזיקה; ותמי - סיימה לימודי ארכיטקטורה ומחפשת עבודה.
יום אחד בעלה שב הביתה, מכיוון ששכח את הקלסר בבית. הוא מגיע הביתה מהאוניברסיטה ופתאום רואה איך הבית, בשעה הזו של היום, נראה מאוד שונה מאיך שהוא רגיל לראות אותו בדרך-כלל. הוא אף פעם לא נמצא בשעה כזו בבית. הוא רואה איך האור נופל בצורה אחרת בסלון, את תמי, אשתו, נחה בחדר השינה שלהם. פתאום הכול נדמה שונה. והוא מתמכר לתחושה הזו.
הוא מתיידד עם יואב, השכן שגר בקומה מעליו, וחובר אליו במעלליו שנדמה כאילו נועדו להפריח את השממה הקיומית של החיים. התנהגותם הולכת ונעשית חריגה יותר ויותר. תמי מתחילה לשים לב לכך שהיא ובעלה שטים אט אט לכיוונים שונים כמו שני קרחונים נפרדים האחד מן השני.
אודות הסרט

הסרט הוא קופרודוקציה ישראלית-גרמנית וצולם בחלקו במשך שבועיים בגרמניה. האודישנים לסרט נערכו כ-3–4 חודשים. צולמו בין סצנה אחת לשתיים ביום. ההפקה צילמה דירה ישראלית ושחזרה דוגמה מדויקת שלה בתוך אולפני ענק בעיירה גרמנית לצורך צילומי הפנים של הדירה של תמי ועודד סיון.
פסטיבלים ופרסים

פרס השחקן הטוב לרותם קינן במסגרת פסטיבל הסרטים הבינלאומי חיפה, אוקטובר 2012.
הסרט השתתף בתחרות הרשמית בפסטיבל הסרטים של ונציה.
פרס "פיפרסקי" של ארגון המבקרים בפסטיבל סן פרנסיסקו.
אחד משני סרטים ישראלים ב-2012 (ביחד עם "השוטר") שנבחרו לייצג את ישראל בפרס האקדמיה האירופית לקולנוע במספר קטגוריות מרכזיות, כולל פרס הסרט הטוב ביותר והבמאי הטוב ביותר.
הסרט זכה בציון לשבח בפסטיבל זגרב.
הסרט זכה בציון לשבח בפסטיבל בלגרד.
שרון טל הייתה מועמדת על תפקידה בסרט "ההתחלפות" לפרס השחקנית הראשית הטובה ביותר בפסטיבל ונציה 2011, בפסטיבל חיפה 2011 ובטקס פרסי אופיר 2012.
שחקנים ודמויות

| שחקנ/ית | דמות |
| --- | --- |
רותם קינן: עודד
שרון טל: תמי
דב נבון: יואב
שירילי דשא: יעל
איתמר ינאי: ילד בעץ
רוברטו פולק: שכן במעלית
דינה בליי-שור: אמא של עודד
מיכאל כפיר: אפרים
מאיה גסנר: אשה עם תינוק
גלעד פרלמן: איציק, איש תחזוקה
שירי אשכנזי: עדי
צביקה פישזון: אבא של עודד
אריה מרק: אבא של יואב
נדב אסולין: אב המשפחה בלובי
כרמית מסילתי קפלן: אם המשפחה בלובי
יוגב יפת: גיל
יוסי עטיה: עופרי
חוה אורטמן: עדנה השכנה
קובי אדרת: אופנוען
מיכל רובין: אמא לילד עקשן
עינב אבן: ילדה קופצת בלובי
גלעד יצחק: ילד למשפחה בלובי
לירי שיין: ילדה נוספת למשפחה בלובי
נבו שם טוב: ילד עקשן-בניין עודד
אמנון אבוטבול: ספר
דודי כהן: מוכר בקפיטריה
מיקי גולדמן: נהג ג'ינג'י
שלו חי: נהג נוסף
הערות שוליים

↑  מתן שירם, ‏דרוש קהל: אכזבה מהכנסות הסרטים הישראליים ב-2012, באתר גלובס, 8 בפברואר 2013
ה'ק"ל

ה'ק"ל (5130)  היא שנה עברית  אשר  החלה ביום א' בתשרי, אור ל-3 בספטמבר 1369 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 1370. שנה מסוג בחה, היא מעוברת, ואורכה 383 ימים. זו שנה שישית לשמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
הוליווד (פלורידה)

הוליווד (באנגלית: Hollywood) היא עיר הממוקמת במחוז ברווארד במדינת פלורידה שבארצות הברית. בעיר מתגוררים 155,689 תושבים (נכון לשנת 2021).
שלטון מקומי

עד שנת 2000 נבחרו ארבעת חברי מועצת העיר בראש העיר בבחירות כלל עירוניות, כאשר ראש העיר כיהן תקופה של שנתיים, וחברי המועצה ארבע שנים. במשאל עם שנערך בנובמבר 1998 הוחלט על הגדלת מספר המועצה לשישה חברים אשר יבחרו בשישה אזורי בחירה. עוד הוחלט על הארכת תקופת הכהונה של ראש העיר לארבע שנים.
גאוגרפיה

שטחה של העיר הוא 79.8 קמ"ר מתוכם 70.8 קמ"ר הם יבשה, ו- 9 קמ"ר (11.23%) שטחי מים.
השכלה

בעיר 3 בתי ספר תיכוניים, 4 חטיבות ביניים ו-13 בתי ספר יסודיים.
ערים תאומות

להוליווד שמונה ערים תאומות:
ונצואלה לצ'ריה, ונצואלה
אורוגוואי סיודד דה לה קוסטה, אורוגוואי
גואטמלה גואטמלה סיטי, גואטמלה
ישראל הרצליה, ישראל
צרפת רומורנטין, צרפת
רומניה באיה מארה, רומניה
הרפובליקה הדומיניקנית סאלבלאון דה היגואיי, הרפובליקה הדומיניקנית
אלבניה ולורה, אלבניה
ה'ק"ס

ה'ק"ס (5,160) ובקיצור ק"ס – היא שנה עברית  אשר החלה ביום א' בתשרי, אור ל-1 בספטמבר 1399 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 1400.
המולד של תשרי חל ביום שני, 8 שעות ו-868 חלקים. לפיכך זו שנה מסוג בשז. היא מעוברת, ואורכה 385 ימים.
זו שנה ראשונה לשמיטה, ושנת 11 במחזור העיבור ה-272. תקופת ניסן שבשנה זו היא תחילת שנת 8 (סימנה חיהז) במחזור השמש ה-185.
שנה זו היא שנת 1,331 לחורבן הבית, ושנת 1,711 לשטרות.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הוליווד (צפון אירלנד)

| --- | --- |

עמוד מאי במרכז הוליווד (מאחור נראה הבר של נד, הפועל בעיר משנת 1857)
 מדינה:  הממלכה המאוחדת הממלכה המאוחדת
 אומה:  צפון אירלנד צפון אירלנד
 פרובינציה:  אלסטר אלסטר
 מחוז:  מחוז דאון
 תאריך ייסוד:  640
 אוכלוסייה:  ‏
  ‑ בעיר:  12,037 (2001)
 קואורדינטות:  54°38′9.6″N 5°50′42″W﻿ / ﻿54.636000°N 5.84500°W﻿ / 54.636000; -5.84500
 אזור זמן:  UTC
 http://www.holywood.goesglobal.com
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים הוליווד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים הוליווד(למפת צפון אירלנד רגילה) בלפסט דרי קרייגבון באלמינה ניורי אירלנדהוליווד(למפת צפון אירלנד מוגדלת) בלפסט דרי קרייגבון באלמינה ניורי אירלנדהוליווד  he tabBackground:;tabBorder:#aaa;defaultTab:0;
הוליווד (באנגלית Holywood, באירית ארד ויץ' נסקה Ard Mhic Neasca) היא עיר במחוז דאון בצפון אירלנד, לחוף לוך בלפסט. במפקד אוכלוסין שנערך ב-2001 נמנו בה 12,037 תושבים.
מקור השם

מקור שם העיר הוליווד, "העץ הקדוש", הוא ביער עצי אלון הנמצאים סביב מנזר שנוסד בידי לזרן הקדוש בשנת 640 או קודם לכן. שמו של המנזר היה Sanctus Boscus - בלטינית: "העץ הקדוש" - ומכאן השם באנגלית "Holy Wood" - "הוליווד", אשר נעשה בו שימוש מאז המאה ה-14 (בתעודות מאותה עת נכתב השם בתעתיק "Haliwode").
שמו האירי של המקום הוא "Ard Mhic Nasca" שמשמעו "גובה בנו של נסקה".
היסטוריה

היישוב הראשון במקום בו נמצאת כיום העיר הוליווד היה מנזר שנוסד על יד לזרן הקדוש בשנת 640 או קודם לכן.
עד המאה ה-19 הייתה הוליווד כפר דייגים קטן. במהלך המאה ה-19 הפך הכפר, כמו גם כפרים רבים אחרים בחופי אנגליה, לאתר נופש ותיירות. האתר היה פופולרי בקרב תושבי בלפסט הסמוכה, אשר באו לנפוש בכפר ולרחוץ בחופיו. סוחרי בלפסט האמידים בנו במקום בתי נופש רבים (בתי אחוזה). דוגמה לבתים אלה היא אחוזת קולטרה (Cultra Manor) אשר נבנתה בין השנים 1902–1904 המשמשת כיום את מוזיאון אלסטר לפולקלור ולתחבורה.
בשנת 1848 נבנתה מסילת ברזל אשר קישרה את הכפר לבלפסט. בניית מסילת הברזל הביאה לתחילת התפתחות הכפר ולגידול באוכלוסיית הוליווד אשר מנתה בשנת 1900 כ-3,500 תושבים.
כיום העיר הוליווד מהווה פרוור של בלפסט, ונודעת כאתר נופש פופולרי לתושבי האזור.
אתרים בעלי חשיבות

בקרבת העיר ממוקם שדה התעופה בלפסט וכן מוזיאון אלסטר לפולקלור ולתחבורה, המתאר את החיים והמסורות של אנשי צפון אירלנד.
במרכז העיר (במקום בו עמד מרכז הכפר עד ראשית המאה ה-20), ישנו עמוד מאי אשר הוצב במקום בראשית המאה ה-18, ככל הנראה על ידי ימאים הולנדיים. סביב העמוד נערך מדי שנה יריד ביום מאי. עמוד זה, המקובל באנגליה הוא יוצא דופן וייחודי באירלנד.
שרידי המנזר שסביבו הוקם הכפר מצויים במרכזו. בין שרידי המנזר מצויים שרידים מהמאה ה-13 אולם מרבית השרידים ובהם מגדל המנזר מקורם בראשית המאה ה-19.
בעיר נערך מדי שנה פסטיבל ג'אז ובלוז.
אוכלוסין

בהוליווד מתגוררים 12,037 (על פי מפקד אוכלוסין מיום 29 באפריל 2001). 19.9% מהם מתחת לגיל 16 ו-20.6% מעל גיל 60. מרבית התושבים (68.6%) הם נוצרים פרוטסטנטים, והיתרה (23%) הם קתולים.
אוכלוסין > גידול האוכלוסין

| שנה | אוכלוסין | מפקד האוכלוסין |
| --- | --- | --- |
| 1881 | 3,293 |  |
| 1891 | 3,380 |  |
| 1901 | 3,840 |  |
| 1991 | 9,252 |  |
| 2001 | 12,037 |  |
הערות שוליים

ראו Maypole, ויקיפדיה האנגלית
↑  ראו Maypole, ויקיפדיה האנגלית
↑
| --- | --- |
בקרת זהויות :  NLI: 987007564579905171  GND: 7621268-3  MusicBrainz: eb14ab17-3af3-4d2d-8faf-8883ce742af5  VIAF: 133699901   WorldCat (עם VIAF): 133699901
הוליווד

ערך זה עוסק בשכונת הוליווד בעיר לוס אנג'לס שבקליפורניה. אם התכוונתם לערים אחרות בשם זה, ראו .
| --- | --- |

שלט הוליווד על ההר הסמוך
 מדינה:  ארצות הברית ארצות הברית
 מדינה:  קליפורניה קליפורניה
 עיר אם:  לוס אנג'לס לוס אנג'לס
 תאריך ייסוד:  1 בפברואר 1887
 שטח:  79.5 קמ"ר
 גובה:  108 מטרים
 אוכלוסייה:  ‏
  ‑ בשכונה:  210,511 (2015)
 קואורדינטות:  34°05′54″N 118°19′36″W﻿ / ﻿34.098333333333°N 118.32666666667°W﻿ / 34.098333333333; -118.32666666667 
 אזור זמן:  UTC -8
  מפת מיקום  מפה מפורטת   (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהוליווד(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהוליווד(למפת לוס אנג'לס רגילה) הוליווד(למפת לוס אנג'לס מוגדלת) הוליווד  he tabBackground:;tabBorder:#aaa;defaultTab:0;
שדרת הכוכבים של הוליווד
הוליווד (באנגלית: Hollywood) היא שכונה בעיר לוס אנג'לס במדינת קליפורניה שבארצות הברית. השכונה ידועה כמרכז תעשיית הקולנוע של ארצות הברית, ועל כן נהוג להשתמש במונח "הוליווד" לתיאור של כלל תעשיית הקולנוע האמריקאית.
הרובע משתרע בין שדרות סנסט לבין דרך מלהולנד, ובין גבעות הוליווד והרי סנטה מוניקה לפארק גריפית'.
היסטוריה

ב-1870 היה המחוז אזור חקלאי. באותה תקופה קנה חוואי יהודי בשם הארווי הנדרסון וילקוקס מקנזס חווה במחוז והחליט לבנות במקום עיר. אשתו, דיידה וילקוקס, פגשה במהלך נסיעה ברכבת אישה מאוהיו, שלחוותה קראו "הוליווד". דיידה התלהבה מהשם וקראה לחווה שלה באותו שם.
ב-1 בפברואר 1887 הגיש וילקוקס למשרדי המחוז תוכנית לבנות יישוב קטן במיקום החווה, בשם הוליווד. רחובו הראשי נקרא "שדרת פרוספקט", וכיום זוהי שדרת הוליווד.
בשנת 1900 התגוררו ביישוב 500 איש, לעומת מעל 100,000 תושבים בכלל העיר לוס אנג'לס באותה עת.
ב-1910 הצביעו תושבי היישוב בעד הצטרפות לעיר לוס אנג'לס על מנת להתחבר לרשת המים והביוב העירונית.
היסטוריה > הוליווד ותעשיית הסרטים

החל משנות ה-20 של המאה העשרים התמקמו בהוליווד חברות סרטים מניו יורק וניו ג'רזי בשל מזג האוויר הנוח באזור ושעות האור הרבות ביום (מנורות החשמל של אותה עת היו חלשות מכדי לאפשר צילום סרטים בשעות הערב, והסרטים צולמו באור יום בלבד).
ב-1911 התמקם אולפן הסרטים הראשון בהוליווד - אולפן נסטור.
ב-1913 חכר ססיל ב. דה-מיל, יחד עם ג'סי לסקי, אסם ברחובות סלמה ווין והקים שם אולפן הפקות.
ב-1917 פתח צ'ארלי צ'פלין אולפנים בהוליווד.
טקס חלוקת פרסי האוסקר נערך לראשונה ב-16 במאי 1929 במלון הוליווד רוזוולט, ונכחו בו 250 איש.
שנות ה-30 ושנות ה-40 נחשבות לעידן הזהב של הוליווד, כמרכז תעשיית הסרטים.
היסטוריה > הוליווד כיום

בשנת 1958 הוקמה שדרת הכוכבים של הוליווד, והוקם בה הכוכב הראשון. כיום מוצגים בשדרה שמותיהם של אמנים שונים שהטביעו את חותמם בתחום הקולנוע, התיאטרון, הרדיו, הטלוויזיה והמוזיקה.
ביוני 1999 הוארך קו הרכבת התחתית האדום של לוס אנג'לס ונבנתה תחנה בשדרת הוליווד.
ב-2001 נפתח תיאטרון קודאק במיקום שבו עמד מלון הוליווד ההיסטורי, ובו נערכים טקסי חלוקת פרסי אוסקר.
אתרים בעלי חשיבות

מצפה גריפית'
פארק גריפית'
שלט הוליווד
שדרת הכוכבים של הוליווד
תיאטרון דולבי (לשעבר קודאק)
לקריאה נוספת

ניל גבלר, אימפריה משל עצמם. כיצד המציאו היהודים את הוליווד, תל אביב, עם עובד, 1988.
נתנאל וסט, יום הארבה, תרגם - אריה קרישק, הוצאת זמורה-ביתן-מודן, 1980.
הערות שוליים

↑  Hollywood, history.com
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007554822505171  BNC: 000051134  BNE: XX451456  BnF: cb13162783x (data)  GND: 4099817-4  LCCN: n50038252  LNB: 000254363  MusicBrainz: 96bbe327-f9cd-42e0-a689-eb9febe1693f  NARA: 10046061  NDL: 00628954  NKC: ge134220  NSK: 000354396  SUDOC: 027382702  VIAF: 167948520   WorldCat (עם VIAF): 167948520
היטושי איגראשי

| --- | --- |

היטושי איגראשי  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 ביוני 1947 ניאיגטה, ניאיגטה, יפן 
 נרצח:  11 ביולי 1991 (בגיל 44) אוניברסיטת צוקובה, איבראקי, יפן 
 מדינה:  יפן יפן
 ידוע בשל:  תרגם את פסוקי השטן
 השכלה:  אוניברסיטת טוקיו 
 מקצוע:  חוקר אסלאם ומתרגם מערבית ומפרסית
 מעסיק:  אוניברסיטת צוקובה 
 בן או בת זוג:  מיצ'יקו איגרשי 
 
היטושי אִיגַרָאשִׁי (ביפנית: 五十嵐;‏ 10 ביוני 1947 – 12 ביולי 1991) היה חוקר יפני של ספרות ערבית וספרות פרסית, וכן של היסטוריית הערבים והפרסים. מתרגם ספרו של סלמאן רושדי "פסוקי השטן" ליפנית, ככל הנראה נרצח בעקבות תרגום זה.
ביוגרפיה

היטושי נולד ב-1947 בניאיגטה, בירת מחוז ניאיגטה, וסיים דוקטורט באמנות מוסלמית באוניברסיטת טוקיו ב-1976. היה עמית מחקר באקדמיה המלכותית של איראן עד המהפכה האיראנית ב-1979, ולאחר מכן פרופסור חבר לתרבות מוסלמית השוואתית באוניברסיטת צוקובה. תרגם את ספרו של אבן סינא "הקנון של הרפואה" ואת ספרו של סלמאן רושדי "פסוקי השטן", וכתב ספרים בנושא אסלאם, בהם "The Islamic Renaissance" (הרנסאנס האסלאמי) ו-"Medicine and Wisdom of the East" (רפואה וחוכמה במזרח).
לאחר שהאייתוללה רוחאללה ח'ומייני הוציא פתווה ב-1989, שבה קרא למותם של "מחבר הספר 'פסוקי השטן', שיוצא נגד האסלאם, הנביא והקוראן, ושל כל המעורבים בהוצאתו לאור ומודעים לתוכנו", דקר תוקף שזהותו אינה ידועה את היטושי שוב ושוב בפניו ובזרועותיו, עד מותו. גופתו נמצאה ב-12 ביולי 1991 במשרדו באוניברסיטת צוקובה, במחוז איבראקי שביפן.
ב-2006 נסגר תיק החקירה העוסק במותו של היטושי בלא כל חשדות בנושא עושה המעשה. קנן פולאק טען בספרו "The Persian Puzzle" (הפזל הפרסי) כי הרצח הוא התנקשות שביצעו משמרות המהפכה האסלאמית. ב-2010 נטען במגזין "בונגישונג'ו" (Bungeishunjū) כי שמועה שמסתובבת ברשות ההגירה היפנית קובעת כי צעיר בנגלדשי עשיר ביצע את הדקירה וטס חזרה לארץ מוצאו ביום המחרת, לפני שהתגלה. על פי שמועה לא מאומתת, ממשלת יפן נמנעה מלהגיש צו הסגרה כדי לא ללבות את המחלוקת סביב "פסוקי השטן".
הותיר אחריו את אשתו מיצ'יקו איגראשי (五十嵐雅子), חוקרת ספרות משווה באוניברסיטת ריוטוקוג'י.